שיי גיבן

שיימוס (שיי) ג'ון ג'יימס גיבן (אירית: Séamus John James "Shay" Given; נולד ב-20 באפריל 1976) הוא כדורגלן עבר אירי ששיחק בעמדת השוער. משך שנים ארוכות היה שוערה של נבחרת אירלנד והוא השחקן בעל מספר ההופעות השני הגדול ביותר בה והשוער עם מירב ההופעות בה. כיום משמש כמאמן שוערים בקבוצת דרבי קאונטי.

קריירה 
לאחר שגדל בנוער של סלטיק עבר גיבן לבלקברן. בתקופתו שם זוהה על ידי המנג'ר פיטר ריד שהשאיל אותו לקבוצתו סנדרלנד. בסנדרלנד גילה גיבן יכולת טובה ולאחר שעזב חתם בשורות היריבה המקומית ניוקאסל יונייטד. במדי ה'מגפייז' הפך גיבן לשוער מפורסם בכל העולם ולאחד השוערים הטובים והיציבים בפרמייר ליג. בתחילת פברואר 2009 עבר גיבן לקבוצת מנצ'סטר סיטי, תמורת כ-8 מיליון ליש"ט ולאחר שנתיים במועדון עבר גיבן לאסטון וילה בסכום רכישה מוערך של 3.5 מיליון ליש"ט. ב-28 בנובמבר 2013 הושאל למידלסברג למשך שלושה חודשים עד סוף פברואר 2014.

ביולי 2015 חתם בסטוק סיטי לשנתיים. באפריל 2018 הודיע על פרישה מכדורגל.

נבחרת 
גיבן השתתף ב-124 משחקים במדי נבחרת אירלנד, והיה השוער הראשון שלה במונדיאל 2002 וביורו 2012.

אחרי היורו פרש גיבן מנבחרת אירלנד, אך בינואר 2013 חזר בו. ב-29 ביולי 2016 הודיע על פרישה מהנבחרת.

קישורים חיצוניים

 

כדורגלנים אירים
שוערי כדורגל אירים
כדורגלני סלטיק
כדורגלני בלקברן רוברס
כדורגלני סווינדון טאון
כדורגלני סנדרלנד
כדורגלני ניוקאסל יונייטד
כדורגלני מנצ'סטר סיטי
כדורגלני אסטון וילה
כדורגלני מידלסברו
כדורגלני סטוק סיטי
כדורגלני נבחרת אירלנד
ספורטאים זרים בסקוטלנד
ספורטאים אירים באנגליה
כדורגלני מונדיאל 2002
כדורגלני יורו 2012
כדורגלני יורו 2016
אירים שנולדו ב-1976